stanford-oval/wikipedia huggingface dataset:
รายชื่อตัวละครในยอดนักสืบจิ๋วโคนัน
ตำรวจและหน่วยสืบราชการลับ > กรมตำรวจนางาโนะ

ยามาโตะ คันซึเกะ (ญี่ปุ่น: 大和 敢助; โรมาจิ: Kansuke Yamato) ตำรวจจังหวัดนางาโนะ เป็นคนรูปร่างสูงใหญ่ เขามีแผลที่ตาข้างหนึ่งและถือไม้เท้า เนื่องจากเกิดอุบัติเหตุ เป็นคนจริงจังและเลือดร้อนกับงานมาก ขึ้นชื่อเรื่องการสอบสวนที่ดุดันกับผู้ต้องสงสัยและไม่ชอบให้ใครมายุ่งกับงานตำรวจของเขา เขาเป็นคนที่รำคาญคนอื่นง่าย โดยเฉพาะเวลาไม่ได้ตามที่ต้องการ แม้จะเป็นคนที่โมโหง่ายแต่พอเอาเข้าจริงเขาเป็นคนที่มีจิตใจอ่อนโยนกับผู้อื่นและเก่งเรื่องการต่อสู้มากอีกคน จนเป็นที่หวาดกลัวของกรมตำรวจในเมืองนางาโนะ (ยกเว้นหัวหน้าคุโรดะ และ สารวัตรยามามูระจากจังหวัดกุนมะที่กล้าต่อปากต่อคำอย่างไม่หวั่นเกรง) ปรากฏตัวในอนิเมะครั้งแรก ปี 12 ตอนที่ 564
อุเอฮาระ ยูอิ (ญี่ปุ่น: 上原 由衣; โรมาจิ: Yui Uehara) ตำรวจจังหวัดนางาโนะ ลูกน้องของยามาโตะ คันซึเกะ ปรากฏตัวครั้งแรกในฐานะลูกสะใภ้ของตระกูลโทราดะในฐานะผู้ต้องสงสัย จนกระทั่งพิสูจน์ความบริสุทธิ์และได้กลับไปทำงานเป็นตำรวจกับยามาโตะ แม้จะมีความสัมพันธ์เหมือนกับหัวหน้ากับลูกน้อง ทั้งคู่นั้นมีใจให้กันมาตลอด แต่เพราะหน้าที่ตำรวจทำให้การแสดงความรักของพวกเขาทั้งคู่ ไม่ค่อยปรากฏออกมาให้เห็น เธอเป็นคนที่สามารถทำให้ยามาโตะใจเย็นลงได้ ทั้งคู่มักจะห่วงใยกันสุด ๆ เธอมักเรียกยามาโตะว่า "คันจัง" แม้ยามาโตะจะชอบห้ามปรามไม่ให้เธอเรียก แต่ก็ไม่เคยโกรธ เธอคอยสนับสนุนคนรอบ ๆ ตัว และเป็นกาวใจให้ในทาคาอากิกับยามาโตะ เธอมีความคล้ายคลึงกับรันคือ เธอกลัวผีเอามาก ๆ จนบางครั้งก็ไม่กล้าสืบคดีต่อเพราะความกลัวเรื่องผีไม่ต่างกับสารวัตรยามามูระ
โมโรฟุชิ ทากาอากิ (ญี่ปุ่น: 諸伏 高明; โรมาจิ: Taka'aki Morofushi) เคยอยู่ สภอ.อาราโนะ ปัจจุบันเป็นตำรวจภูธรจังหวัดนางาโนะ เป็นพี่ชายของโมโรฟุชิ ฮิโรมิสึ (อ้างอิงจาก File 1021) เป็นตำรวจที่ฉลาดหลักแหลมมาก เป็นคนสุขุม ใจเย็น วางมาดเท่ ชอบพูดเจ้าบทเจ้ากลอน สนิทสนมกับสารวัตรยามาโตะตั้งแต่เรียนตำรวจด้วยกันแม้พวกเขาจะมีนิสัยที่แตกต่างกันอย่างสิ้นเชิงแต่ก็เข้าขากันเป็นอย่างดี เขาแอบหลงรักเพื่อนร่วมชั้นคนหนึ่ง ชื่ออาโออิ แต่เธอเสียชีวิตด้วยโรคหัวใจ กระทั่งเกิดคดีที่ยามาโตะไล่จับคนร้ายท่ามกลางพายุหิมะจนหายสาปสูญ ที่ทำให้ทาคาอากิเปลี่ยนไปเป็นคนละคนจนถูกย้ายไปสภอ.อาราะโนะ ยามาโตะมักเรียกเขาว่า โคเม (ภาษาญี่ปุ่นของคำว่า จูกัดเหลียง ขงเบ้ง) เขาได้พบกับมิซาโอะ ยามามูระ ในคดีเส้นแบ่งเขตระหว่างนางาโนะและกุนมะ ผู้ที่เปิดเผยว่าเขาเป็นเพื่อนสนิทสมัยเด็กของน้องชายตัวเอง (อ้างอิงจาก File 1082) เขาเป็นคนเดียวจากทั้งสามคนที่รับฟังยามามูระและทำให้ยามามูระมีสติรอบคอบมากกว่าปกติ เขาแสดงท่าทีอ่อนโยนเป็นพิเศษกับยามามูระมากกว่าคนอื่น ๆ โดยเฉพาะหลังจากเห็นยามามูระร้องไห้ก็พูดปลอบอีกฝ่ายและมอบรอยยิ้มให้ ความสัมพันธ์ของทั้งคู่จึงเชื่อมโยงด้วยความรักในตัว ฮิโรมิทสึ
ตำรวจและหน่วยสืบราชการลับ > สำนักงานตำรวจสันติบาล / กองความมั่นคงสาธารณะ / เอ็นพีเอ NPA

ฟุรุยะ เรย์ (ญี่ปุ่น: 降谷 零; โรมาจิ: Rei Furuya) เป็นชื่อจริงของผู้ชายที่ชื่อ อามุโร่ โทรุ เป็นคนของสายงานตำรวจลับในญี่ปุ่น เจ้าหน้าที่ตำรวจสันติบาล หรือกองความมั่นคงสาธารณะ ที่แทรกซึมเข้าไปในองค์กรชุดดำโดยใช้โค้ดเนมคือ เบอร์เบิ้น ซึ่งมีสายตาหลักแหลม สังเกตการณ์ได้ดี เขาเคยมีเรื่องบาดหมางเป็นการส่วนตัวกับอากาอิ ชูอิจิ ปัจจุบันทำงานที่ร้านปัวโรต์ที่มีฝีมือด้านการทำอาหาร นามแฝง คือ ซีโร่ และยังเล่นกีตาร์ได้อีกด้วย เขาเกลียดอากาอิ ชูอิจิ เพราะไม่สามารถห้ามเพื่อนสนิทอย่าง ฮิโรมิทสึ ที่แฝงตัวในองค์กรชุดดำด้วยกันตอนนั้นไม่ให้ฆ่าตัวตายได้ กลายเป็นบาดแผลที่รอวันเยียวยาของทั้งอากาอิและตัวเขา เขาได้ส่งโทรศัพท์สมาร์ทโฟนของเพื่อนสนิทให้พี่ชายเพื่อเป็นเบาะเขายังทำงานให้กับชายลึกลับในการสืบคดีเรื่องของโคนัน และทำให้โคนันตกอยู่ในอันตราย
คาซามิ ยูยะ (ญี่ปุ่น: 風見 裕也; โรมาจิ: Yuya Kazami) ตำรวจกองความมั่นคงสาธารณะ อยู่ใต้บังคับบัญชาของฟุรุยะ เรย์ และเป็นเพื่อนร่วมงานกับโมโรฟุชิ ฮิโรมิสึ (สก็อต) เขาเคยทำตามคำสั่งของฟุรุยะทุกอย่างเยี่ยงทาส เขาเป็นติ่งโอกิโนะ โยโกะ และแม้ภายนอกจะดูจริงจังและเข้มงวด แต่ภายในเป็นคนตลกและสบายกับชีวิตส่วนตัวกว่าที่เป็นในการทำงาน และเป็นเพื่อนโรงเรียนตำรวจ ของ อิโอริ มุงะ
โมโรฟุชิ ฮิโรมิทสึ (ญี่ปุ่น: 諸伏 景光; โรมาจิ: Hiromitsu Morofushi) ตำรวจกองความมั่นคงสาธารณะที่เสียชีวิตขณะแทรกซึมเข้าองค์กรชุดดำ ภายใต้โค้ดเนม สก็อต หลังความจริงเรื่องตัวตนจะเปิดเผย เขาขอร้องให้อากาอิ ชูอิจิฆ่าเขา แต่อากาอิพยายามห้ามไว้ จนสุดท้ายเขาก็ลั่นไกปืนฆ่าตัวตาย และกลายเป็นบาดแผลระหว่างอากาอิ ชูอิจิ กับ ฟุรุยะ เรย์ตั้งแต่นั้น  เป็นน้องชายของสารวัตรโมโรฟุชิ ทากาอากิและเพื่อนสนิทสมัยเด็กฝั่งภูธรของสารวัตรยามามูระ มิซาโอะ ที่ถูกทาคาอากิย้ายจากจังหวัดนางาโนะมาอาศัยอยู่กับญาติที่โตเกียวหลังการตายของพ่อแม่จากคดีฆาตกรรมที่มีเขาคนเดียวที่รอดชีวิต และเป็นเพื่อนสมัยเด็กของฟุรุยะ เรย์ ทั้งคู่เข้าเรียนโรงเรียนตำรวจและได้เป็นเพื่อนกับ มัตสึดะ จินเปย์, ฮางิวาระ เคนจิ และดาเตะ วาตารุ เขาสามารถจับคนร้ายที่ก่อคดีฆาตกรรมพ่อแม่เขาได้สำเร็จ และช่วยผองเพื่อนปราบรามคนร้าย (อ้างอิงจาก File 1021)
ตำรวจและหน่วยสืบราชการลับ > ซีไอเอ CIA

อีธาน ฮอนโด (ญี่ปุ่น: イーサン 本堂; โรมาจิ: Ethan Hondou) พ่อของคีร์กับเอย์สึเกะ เคยเป็นซีไอเอ เขาเป็นคนสั่งให้ฮิเดมิ (ลูกสาว) ฆ่าเขาตาย เพราะจะทำให้องค์กรชุดดำเข้าใจว่าฮิเดมิ หรือ คีร์ สามารถจัดการกับซีไอเอได้ และกลายเป็นบาดแผลที่หลอกหลอนฮิเดมิตั้งแต่นั้นมา
ฮอนโด ฮิเดมิ (ญี่ปุ่น: 本堂 瑛海; โรมาจิ: Hidemi Hondou) เป็นชื่อจริงของผู้หญิงที่ชื่อ มิซึนาชิ เรย์นะ เธอทำงานเป็นผู้ประกาศข่าว แต่เบื้องหลังของเธอคือ คีร์ ผู้ซึ่งทำหน้าที่เป็นผู้สอดส่องให้ใครคนหนึ่ง และเธอยังเป็นพี่สาวของ ฮอนโดะ เอย์สึเกะ อีกด้วย แท้ที่จริง เธอคือเจ้าหน้าที่ของซีไอเอ หลังจากออกโรงพยาบาลก็คอยส่งข่าวขององค์กรชุดดำให้กับซีไอเอ ในขณะเดียวกันเธอยังเป็นคนมอบโค้ดเนม "รัม" ให้อากาอิจนนำไปสู่การตามหารัม สมาชิกเบอร์สองของ
บาร์นีย์ (ญี่ปุ่น: バーニー; อังกฤษ: Barney) เป็นสมาชิก CIA หลังจากการเสียชีวิตของอดีตชายกลางของอีธาน ฮอนโด ฮอนโด ฮิเดมิก็เข้าสู่องค์กรชุดดำเพื่อรับบาร์นีย์เป็นชายกลางคนใหม่ แต่เนื่องจากข้อผิดพลาด ฮิเดมิจึงตัดสินใจอีธาน เพื่อแผนการของเขา บาร์นี่ย์มาถึงไม่กี่วินาทีหลังจากฮิเดมิจากไป โดยได้เรียก 'ฮอนโด' ด้วยความตกใจและช็อค แต่ไม่ทันได้สังเกตเห็นว่ามียินและวอดก้าแอบสังเกตการณ์ จึงถูกยินฆ่าตายเพื่อปิดบังร่องรอย
ตำรวจและหน่วยสืบราชการลับ > เอ็มไอ6 MI6

อากาอิ สึโตมุ (ญี่ปุ่น: 赤井 務武; โรมาจิ: Tsutomu Akai) เจ้าหน้าที่ MI6 สามีของเซระ แมรี่ และเป็นพ่อของอากาอิ ชูอิจิ, ฮาเนดะ ชูคิจิ และ เซระ มาสึมิ เขาหายตัวไปจากชีวิตของภรรยาและครอบครัวเพราะว่าเขาเข้าไปมีส่วนเกี่ยข้องกับคดีอันตราย ที่อาจจะเป็นคดีเกี่ยวกับองค์กรชุดดำ
เซระ แมรี่ (ญี่ปุ่น: メアリー 世良; โรมาจิ: Mary Sera) เจ้าหน้าที่ MI6 ภรรยาของอากาอิ สึโตมุ พี่สาวของมิยาโนะ เอเลน่า และเป็นแม่ของอากาอิ ชูอิจิ, ฮาเนดะ ชูคิจิ และ เซระ มาสึมิ โดยเซระเรียกว่าหม่าม้า เคยพบกับชินอิจิในวัยเด็กมาก่อน แต่เชื่อว่าเป็นคนละคนกับโคนัน มีความสามารถการการไขคดีเป็นเลิศและมีความสามารถด้านการป้องกันตัว เป็นอีกหนึ่งคนที่รู้เบื้องหลังการไขคดีของโคโกโร่นิทรา
สเตาต์ (ญี่ปุ่น: スタウト; อังกฤษ: Stout) สเตาต์เป็นสายลับ MI6 ชาวอังกฤษที่แทรกซึมเข้าไปในองค์กรชุดดำ เขาพูดภาษาอังกฤษได้เท่านั้นและเป็นสมาชิกระดับล่าง ในช่วงเวลาที่เขาเสียชีวิต เขาได้ติดต่อกับผู้บังคับบัญชาของเขาใน London Tourist Bus เขาคุ้นเคยกับกอร์นเนื่องจากมือปืนรู้สึกเสียใจที่ไว้ใจเขา เขาถูกฆ่าตายขณะที่เขาอยู่บนรถบัสคันนั้น
ไยบะ เจ้าหนูซามูไร

โอกิตะ โซชิ (ญี่ปุ่น: 六代目 沖田 総司; โรมาจิ: Soshi Okita) นักเรียน ม.ปลายโรงเรียนเกียวโตเซ็นชิน เขาเป็นนักกีฬาเคนโด้ฝีมือดีคนนึงซึ่งเคยเอาชนะฮัตโตริ เฮย์จิมาแล้ว แต่ก็ยังบาดเจ็บที่ใบหูจากการต่อสู้ เขาเป็นทายาทของโอกิตะ โซจิ หัวหน้าหน่วยที่ 1 ผู้มีความเกี่ยวข้องกับโทจิโซ ฮิจิกาตะ
โอนิมารุ ทาเคชิ (ญี่ปุ่น: 鬼丸 猛; โรมาจิ: Takeshi Onimaru) คู่ต่อสู้ที่เก่งกาจและน่ากลัวในวิชาดาบเคนโด้ แต่เป็นคนรักสงบ รักบ้านเกิด และไม่ยอมให้มีใครมาทำอะไรประเทศตัวเอง ปรากฏตัวครั้งแรกในซีรีส์ปี 19 ตอนที่ 972 "การแข่งขันเคนโด้แห่งความรักและปริศนา (ตอนจบ)"
ตัวละครอื่น ๆ > นักสืบคนอื่น ๆ

ชิโอตะ เฮฮาจิโร่ (ญี่ปุ่น: 塩田平八郎; โรมาจิ: Heihachiro Shiota) หรือ คุณเฮ เป็นยอดนักสืบในตำนาน ซึ่งทำให้โมริ โคโกโร่ และ สารวัตรเมงูเระ ผู้เป็นลูกศิษย์ได้ประสบความสำเร็จในฐานะนักสืบและสารวัตรฝ่ายสืบสวนแห่งกรมตำรวจนครบาล ปรากฏตัวครั้งแรกในซีรีส์ปี 2 ตอนที่ 69 "คดีฆาตกรรมนางเอกละครเวที"
โมงิ ฮารุฟุมิ (ญี่ปุ่น: 茂木 晴文; โรมาจิ: Harufumi Mogi) อายุ 39 ปี เป็นนักสืบที่เดินทางมาร่วมงานเลี้ยงที่คฤหาสน์ของคาราสึมะ เรนยะ ปรากฏตัวครั้งแรกในซีรีส์ปี 5 ตอนที่ 235-238 "รวมพลยอดนักสืบ คุโด้ ชินอิจิ ปะทะ จอมโจรคิด (ตอนพิเศษ 2 ชั่วโมง)" และปรากฏตัวอีกครั้งในยอดนักสืบจิ๋วโคนัน: ฮันซาวะ ตัวร้ายสุดโหด
โองามิ ชูคุเซ็น (ญี่ปุ่น: 大神 秀泉; โรมาจิ: Shukusen Ogami) อายุ 51 ปี ฉายา "นักสืบยอดนักชิม" เป็นนักสืบที่เดินทางมาร่วมงานเลี้ยงที่คฤหาสน์ของคาราสึมะ เรนยะ โดยนักสืบโองามิ ชูคุเซ็นถูกฆาตกรรมโดยการวางยาพิษในถ้วยน้ำชา ปรากฏตัวครั้งแรกในซีรีส์ปี 5 ตอนที่ 235-238 "รวมพลยอดนักสืบ คุโด้ ชินอิจิ ปะทะ จอมโจรคิด (ตอนพิเศษ 2 ชั่วโมง)"
โซดะ อิคุมิ (ญี่ปุ่น: ソーダ郁美; โรมาจิ: Ikumi Soda) อายุ 29 ปี อดีตตำรวจพิสูจน์หลักฐาน เป็นนักสืบที่เดินทางมาร่วมงานเลี้ยงที่คฤหาสน์ของคาราสึมะ เรนยะ ปรากฏตัวครั้งแรกในซีรีส์ปี 5 ตอนที่ 235-238 "รวมพลยอดนักสืบ คุโด้ ชินอิจิ ปะทะ จอมโจรคิด (ตอนพิเศษ 2 ชั่วโมง)" และปรากฏตัวอีกครั้งในยอดนักสืบจิ๋วโคนัน: ฮันซาวะ ตัวร้ายสุดโหด
เซมมะ ฟุรุโยะ (ญี่ปุ่น: 千間 フルヨ; โรมาจิ: Furuyo Senma) อายุ 63 ปี เป็นลูกสาวของเซมมะ เคียวสึเกะ เป็นนักสืบที่เดินทางมาร่วมงานเลี้ยงที่คฤหาสน์ของคาราสึมะ เรนยะ ปรากฏตัวครั้งแรกในซีรีส์ปี 5 ตอนที่ 235-238 "รวมพลยอดนักสืบ คุโด้ ชินอิจิ ปะทะ จอมโจรคิด (ตอนพิเศษ 2 ชั่วโมง)"
โคชิมิสึ นัทซึกิ (ญี่ปุ่น: 越水 七槻; โรมาจิ: Natsuki Koshimitsu) อายุ 18 ปี เป็นยอดนักสืบมัธยมปลายจากเมืองฟุกุโอกะ แต่อันที่จริงเธออายุ 20 ปี และเป็นคนฆาตกรรมนักสืบโทคิทซึ จุนยะ ปรากฏตัวครั้งแรกในซีรีส์ปี 11 ตอนที่ 519-522 "3 วันกับ ฮัตโตริ เฮย์จิ (ตอนพิเศษ 2 ชั่วโมง)"
โทคิทซึ จุนยะ (ญี่ปุ่น: 時津 潤哉; โรมาจิ: Junya Tokitsu) อายุ 18 ปี เป็นยอดนักสืบมัธยมปลายจากเมืองฮ็อกไกโด ปรากฏตัวครั้งแรกในซีรีส์ปี 11 ตอนที่ 519-522 "3 วันกับ ฮัตโตริ เฮย์จิ (ตอนพิเศษ 2 ชั่วโมง)"
โองามิ ชูคุจิโร่ (ญี่ปุ่น: 大神 祝二郎; โรมาจิ: Shukujiro Ogami) อายุ 49 ปี เป็นน้องชายของนักสืบยอดนักชิม โองามิ ชูคุเซ็นผู้ล่วงลับ ปรากฏตัวครั้งแรกในยอดนักสืบจิ๋วโคนัน: ฮันซาวะ ตัวร้ายสุดโหด
ตัวละครอื่น ๆ > สัตว์เลี้ยง

ลูแปง (ญี่ปุ่น: ルパン; โรมาจิ: Lupine) เป็นสุนัขพันธุ์ทางร่าเริง มีไหวพริบ ฉลาด เป็นสัตว์เลี้ยงของซึซึกิ จิโรคิจิ มักไปกับจิโรคิจิทุกที่มันเป็นสุนัขที่มีความแม่นยำจำกลิ่นได้
โกโร่ (ญี่ปุ่น: 五郎ちゃん; โรมาจิ: Goro) เป็นแมวพันธุ์รัสเซียนบลู เจ้าของคือคิซากิ เอริ เป็นแมวน่ารัก ฉลาด ขี้เล่นขี้อ้อน ที่ได้ชื่อว่าโกโร่จังเพราะเอริเห็นว่ามันมีนิสัยคล้ายโมริ โคโกโร่
คูร์ (ญี่ปุ่น: クール; โรมาจิ: Ceour) อายุ 2 ปี เป็นสุนัขสายพันธุ์โกลเดินริทรีฟเวอร์ และเป็นสัตว์เลี้ยงของยากิซาวะ ฮิโรชิ และ ยากิซาวะ มานามิ ปรากฏตัวครั้งแรกในซีรีส์ปี 10 ตอนที่ 472 "ผลงานของยอดสุนัขคูร์" และปรากฏตัวอีกครั้งในซีรีส์ปี 14 ตอนที่ 716 "ผลงานของยอดสุนัขคูร์ 2"
เออินะ (ญี่ปุ่น: アイナ; โรมาจิ: Aina) เป็นสุนัขของอันโนะ โคชิ เพื่อนเล่นไพ่นกกระจอกของโมริ โคโกโร่ ปรากฏตัวครั้งแรกในซีรีส์ปี 11 ตอนที่ 538 "ดำปะทะแดงเดือด (จุดเริ่มต้น)"
มาโร่ (ญี่ปุ่น: マロ; โรมาจิ: Maro) กระรอกสัตว์เลี้ยงตัวโปรดของสารวัตรอายาโนะโคจิ ฟูมิมาโร่ ที่ได้มาจากร้านขายสัตว์เลี้ยง เพราะถูกชะตาต่อกัน ปรากฏตัวครั้งแรกใน เดอะมูฟวี่ 7 คดีฆาตกรรมแห่งเมืองปริศนา
ไท (ญี่ปุ่น: 独立した; โรมาจิ: Taii) แมว 3 สีที่มักจะมาขอข้าวที่ร้านปัวโรต์ ปรากฏตัวครั้งแรกในซีรีส์ปี 16 ตอนที่ 774-775 "บริการส่งพัสดุที่ทั้งหวานและเย็น" และปรากฏตัวอีกครั้งในซีรีส์ปี 16 ตอนที่ 804-805 "คดีแมวกวักสามสี" เป็นมิตรกับขบวนการนักสืบเยาวชน เดิมเคยเป็นสัตว์เลี้ยงของมาซูโกะ เทอิชิ โดยชื่อเดิมของไท คือ โซเซกิ ปัจจุบัน ไทถูกรับเลี้ยงโดยอาซึสะ
วัตสัน (ญี่ปุ่น: ワトソン; อังกฤษ: Watson) เหยี่ยวเลี้ยงของ ฮาคุบะ ซางูรุ ปรากฏตัวครั้งแรกในซีรีส์ปี 5 ตอนที่ 236 "รวมพลยอดนักสืบ คุโด้ ชินอิจิ ปะทะ จอมโจรคิด (ตอนพิเศษ 2 ชั่วโมง)" และปรากฏตัวอีกครั้งในยอดนักสืบจิ๋วโคนัน: ฮันซาวะ ตัวร้ายสุดโหด
นกพิราบ (ญี่ปุ่น: 鳩; อังกฤษ: Pigeon) เป็นนกพิราบสีขาวของจอมโจรคิด เอาไว้สืบเกี่ยวกับแผนการของการจับกุมจอมโจรคิด โคนันและรันช่วยดูแลไว้หลังจากมันได้รับบาดเจ็บใน เดอะมูฟวี่ 3 ปริศนาพ่อมดคนสุดท้ายแห่งศตวรรษ
ฮาโร่ (ญี่ปุ่น: ハロ; โรมาจิ: Haro) เป็นสุนัขพันธุ์ฮกไกโดจรจัดที่อามุโร่รับเลี้ยงไว้ ปรากฏตัวครั้งแรกในยอดนักสืบจิ๋วโคนัน: วันสบายๆ ของซีโร่
ปอมเมทาโร่ (ญี่ปุ่น: ポメタロ; โรมาจิ: Pometaro) เป็นสุนัขพันธุ์ปอมเมอเรเนียน และเป็นสัตว์เลี้ยงของคุณฮันซาวะ ปรากฏตัวครั้งแรกในยอดนักสืบจิ๋วโคนัน: ฮันซาวะ ตัวร้ายสุดโหด
เชิงอรรถ

↑  จากยอดนักสืบจิ๋วโคนันเล่ม 16 ไฟล์ 6 ของสำนักพิมพ์วิบูลย์กิจ ที่แปลว่า "ทำเหล้าหกใส่" นั้น จากต้นฉบับภาษาญี่ปุ่น เขียนว่า ”１４１２のナンバーを洒落てこう読んだのじゃ”  ซึ่ง 洒落て หากอ่านแยกคำจะได้ว่า 酒 (sake) = เหล้า และ 落ちる (ochiru) = ตก หล่น ซึ่งรวมกันจะได้ความว่าทำเหล้าหก แต่ความจริงแล้วเป็นคำเดียวกัน 洒落る (shareru) = เล่นตลก เล่นคำ   ประโยคข้างต้นดังกล่าวจึงควรแปลว่า "เล่นกับตัวเลข 1412 แล้วอ่านออกมาได้แบบนี้" ซึ่งตรงกับคำพูดของ คุโด้ ยูกิโกะ ในเล่ม 55 ไฟล์ 9 และตรงกับ Case Closed (โคนันฉบับอเมริกา) เล่ม 16 ที่ว่า "He took the number 1412 and redesigned it to look like K-I-D"
กลุ่มถ้ำตาโบน

| --- | --- |

แสดงที่ตั้งภายในฟิลิปปินส์
ที่ตั้ง: เกซอน จังหวัดปาลาวัน ประเทศฟิลิปปินส์
พิกัด: 9°16′48″N 117°58′53″E﻿ / ﻿9.279882°N 117.9814°E﻿ / 9.279882; 117.9814
ผู้บริหารจัดการ: พิพิธภัณฑสถานแห่งชาติฟิลิปปินส์
กลุ่มถ้ำตาโบน (ตากาล็อก: Mga Yungib ng Tabon, Kuwebang Tabon; อังกฤษ: Tabon Caves) เป็นกลุ่มถ้ำในลีปูอุนพ็อยนต์ เกซอน จังหวัดปาลาวัน ประเทศฟิลิปปินส์ ที่ได้สมญาว่าเป็น "อู่อารยธรรม" ของฟิลิปปินส์ หมู่ถ้ำตาโบนเป็นแหล่งโบราณคดีที่มีความสำคัญด้วยการค้นพบหลักฐานการฝังศพในไหและซากมนุษย์ยุคก่อนประวัติศาสตร์จำนวนมากซึ่งเริ่มมีการค้นพบในคริสต์ทศวรรษ 1960 อันรวมถึงมนุษย์ตาโบน กลุ่มถ้ำตาโบนเป็นส่วนหนึ่งของเขตอนุรักษ์ลีปูอุนพ็อยนต์ (Lipuun Point Reservation) โดยรัฐบาลฟิลิปปินส์ซึ่งอนุรักษ์พื้นที่ของถ้ำและโดยรอบจากการตัดไม้ทำลายป่า
ชื่อของถ้ำนี้ตั้งตามนกตาโบน และมีอาณาเขตรายล้อมด้วยตัวเมืองเกซอนทางใต้ และทะเลจีนใต้ทางตะวันออกและเหนือ ในกลุ่มถ้ำมีถ้ำรวม 215 ถ้ำ ในจำนวนนี้มีเพียง 29 ถ้ำที่ทำการสำรวจอย่างสมบูรณ์ และ 7 ถ้ำที่เปิดสำหรับสาธารณะเข้าชมได้ ในปี 2006 กลุ่มถ้ำตาโบนในชื่อ กลุ่มถ้ำตาโบนและลีปูอุนทั้งหมด (Tabon Cave Complex and all of Lipuun) ได้ชึ้นทะเบียนในรายชื่อเบื้องต้นสำหรับแหล่งมรดกโลกของยูเนสโก
ปัจจุบัน กลุ่มถ้ำอยู่ภายใต้การบริหารจัดการโดยพิพิธภัณฑสถานแห่งชาติฟิลิปปินส์ ซึ่งประกาศแหล่งให้เป็นสมบัติแห่งชาติในปี 2011
การค้นพบทางโบราณคดี

ระหว่างปี 1962 ถึง 1966 รอเบิร์ต บี ฟอกซ์ และคณะจากพิพิธภัณฑสถานแห่งชาติฟิลิปปินส์ ทำการสำรวจและศึกษาถ้ำ ซึ่งหนึ่งในสิ่งที่ค้นพบในถ้ำคือซากของมนุษย์ตาโบน อายุประมาณ 22,000 ถึง 24,000 ปี และไหมากกว่า 1,500 ใบที่ใช้งานเป็นไหไว้ศพ โดยชิ้นที่มีชื่อเสียงที่สุดชิ้นหนึ่งคือไหมานุงกุลซึ่งโดดเด่นที่สภาพซึ่งสมบูรณ์ นอกจากนี้ยังค้นพบเครื่องดินเผา, เครื่องประดับจากหยก, อัญมณี, เครื่องมือฟิน, กระดูกสัตว์ และซากโครงกระดูกมนุษย์ บางชิ้นอายุถึง 47,000 ปี ถือว่าเก่าแก่ที่สุดที่พบในฟิลิปปินส์
ถ้ำนี้ในอดีตน่าจะใช้งานเป็นที่อยู่อาศัยและโรงผลิตอุปกรณ์หิน การไว้ศพในไหน่าจะเริ่มต้นตั้งแต่ 3000 ปีมาแล้ว และปฏิบัติเรื่อยมาถึง 1500 ปีก่อน การค้นพบในถ้ำเป็นหลักฐานบ่งบอกว่าพื้นที่นี้ในอดีตเต็มไปด้วยคนในวัฒนธรรมซาฮหวิ่ญ ซึ่งประดับร่างศพด้วยเครื่องประดับจากอินเดียและเปอร์เซีย คนกลุ่มเดียวกันนี้ต่อมาตั้งถิ่นฐานในเวียดนามและเป็นที่ยอมรับกันว่าเป็นบรรพบุรุษของชาวจาม
พิพิธภัณฑ์ถ้ำตาโบน

พิพิธภัณฑสถานแห่งชาติฟิลิปปินส์เปิดตัวพิพิธภัณฑ์กลุ่มถ้ำตาโบน (Tabon Caves Museum) ในวันที่ 1 กุมภาพันธ์ 2024 โดยมีวิกโตรีโน เดนนิส โซคราเตส ผู้ว่าการจังหวัด, โฮเซ อัลวาเรซ สมาชิกรัฐสภาเขต 2 ปาลาวัน และอีกหลายบุคคลเข้าร่วมในพิธีเปิด
แหล่งข้อมูลอื่น

Tabon Cave Story – วีดิทัศน์ของถ้ำ
Anthropology Section, National Museum of the Philippines, คลังข้อมูลเก่าเก็บจากแหล่งเดิมเมื่อ 16 พฤษภาคม 2021
Arts of the Philippines – บทความเกี่ยวกับไหมานุงกุล (Manunggul Jar)
ไหมานุงกุล หนึ่งในไหไว้ศพจำนวนมากที่พบในถ้ำ
รุ่งกานดา เบญจมาภรณ์

| รุ่งกานดา เบญจมาภรณ์ |
| --- | --- |
เกิด: 10 มิถุนายน พ.ศ. 2485 (82 ปี) กานดา นามแย้มแป้น
อาชีพ: นักแสดง
ปีที่แสดง: พ.ศ. 2515 – ปัจจุบัน
ผลงานเด่น: ดาวพระศุกร์ (2537)
ThaiFilmDb
รุ่งกานดา เบญจมาภรณ์ หรือชื่อเดิม กานดา นามแป้นแย้ม ,รุ้งกานดา นามแป้นแย้ม (เกิด 10 มิถุนายน พ.ศ. 2485)  ชื่อเล่น แมว เป็นนักแสดงชาวไทย เป็นที่รู้จักในชื่อ ป้าแมว ดาวพระศุกร์ จากเรื่อง ดาวพระศุกร์
ประวัติ

รุ่งกานดา เบญจมาภรณ์ เกิดวันที่ 10 มิถุนายน พ.ศ. 2485 โดยชีวิตส่วนตัวรุ่งกานดา เป็นโรคหอบหืด ,นิ่วในถุงน้ำดี และต้อกระจก
ผลงาน > ละครจักร ๆ วงศ์ ๆ

นางสิบสอง / ปี 2531 / ช่อง 7
อุทัยเทวี / ปี 2532 / ช่อง 7
สังข์ศิลป์ชัย / ปี 2533 / ช่อง 7
พระไชยมงคล / ปี 2534 / ช่อง 7
ยอพระกลิ่น / ปี 2535 / ช่อง 7
จันทโครพ / ปี 2536 / ช่อง 7
โสนน้อยเรือนงาม / ปี 2536 / ช่อง 7
มณีนพเก้า /  ปี 2539 / ช่อง 7
สิงหไกรภพ / ปี 2540 / ช่อง 7
ลูกที่ถูกลืม / ปี 2541 / ช่อง 7
เทพศิลป์ อินทรจักร / ปี 2542 / ช่อง 7
แก้วหน้าม้า / ปี 2544 / ช่อง 7
อุทัยเทวี / ปี 2546 / ช่อง 7
ผลงาน > ละครสั้นรายการ / ละครซีรีส์

เซน...สื่อรักสื่อวิญญาณ / ปี 2554 / ช่อง 5 / รับเชิญ
ฟ้ามีตา ตอน...เลขที่ออก / ปี 2555 / ช่อง 7
ศีล 5 คนกล้าท้าอธรรม ตอน สาปผีปอบ / ปี 2555 / ช่อง 5
ฟ้ามีตา ตอน...เมืองศิวิไล / ปี 2556 / ช่อง 7
ฟ้ามีตา ตอน...เพื่อนบ้านร้วยรวย / ปี 2556 / ช่อง 7
ฟ้ามีตา ตอน...คนโกง คนเลว / ปี 2557 / ช่อง 7
ฟ้ามีตา ตอน...ข้าวของแม่ / ปี 2557 / ช่อง 7
ฟ้ามีตา ตอน...ชุดขาว / ปี 2558 / ช่อง 7
ฟ้ามีตา ตอน...ผีใส่บาตร / ปี 2561 / ช่อง 7
นางฟ้าล่าผี ปี 3 / ปี 2562 / ช่องโมโนแม็กซ์
สูตรลับฉบับวังนาคี / ปี 2564 / ช่อง 9
เรือนนครา / ปี 2565 / ช่อง 9
บพุเพนาคราช / ปี 2565 / ช่อง 9
ระบำนาคี / ปี 2565 / ช่อง 9
พรหมลิขิตรักเหนือกาลเวลา / ปี 2565 / ช่อง 9
ผลงาน > ภาพยนตร์

เหยื่ออารมณ์ / นำแสดงโดย จารุณี สุขสวัสดิ์ และ ลิขิต เอกมงคล / ออกฉายวันที่ 15 ต.ค. 31
แจ๋ว / นำแสดงโดย พรชิตา ณ สงขลา จารุณี บุญเสก จารุภัส ปัทมะศิริ พนาลักษณ์ ณ ลำปาง / ออกฉายวันที่  23 ธ.ค. 47
ผลงาน > ละครวิทยุ

ละครวิทยุเรื่อง บ้านนี้ผีดุ ตอน ผีสาวนางพยาบาล, มารยาผี, ขี้เถ้าผีตายโหง, ของขวัญมรณะ, คืนโชคร้าย, กรรมตามสนอง, และ เจ้าไม่มีศาล เป็นต้น
ดิเอโก ฟอร์ลัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ดิเอโก ปาโบล ฟอร์ลัน โกราโซ
วันเกิด:   (1979-05-19) 19 พฤษภาคม ค.ศ. 1979 (45 ปี)
สถานที่เกิด:  มอนเตวิเดโอ อุรุกวัย
| ความสูง | 1.73 เมตร (5 ฟุต 8 นิ้ว) |  |  |
ตำแหน่ง:  กองหน้า กองกลางตัวรุก
สโมสรเยาวชน
1990–1991:  เปญญาโรล
1991–1994:  ดานูบิโอ
1994–1997:  อินเดเปนดิเอนเต
สโมสรอาชีพ*
| ปี |  ทีม |  ลงเล่น |  (ประตู) |
| 1997–2001 |  อินเดเปนดิเอนเต |  80 |  (37) |
| 2001–2004 |  แมนเชสเตอร์ยูไนเต็ด |  63 |  (10) |
| 2004–2007 |  บิยาร์เรอัล |  106 |  (54) |
| 2007–2011 |  อัตเลติโกเดมาดริด |  134 |  (74) |
| 2011–2012 |  อินเตอร์มิลาน |  19 |  (2) |
| 2012–2014 |  นาซิโอนัล |  34 |  (10) |
| 2014–2015 |  เซเรโซ โอซากะ |  42 |  (17) |
| 2015–2016 |  เปญญาโรล |  30 |  (8) |
| 2016 |  มุมไบซิตี |  11 |  (5) |
| 2018 |  คิตฉี |  7 |  (5) |
ทีมชาติ‡
| 2002–2014 |  อุรุกวัย |  112 |  (36) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 พฤษภาคม 2018 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 กุมภาพันธ์ 2012
ดิเอโก ปาโบล ฟอร์ลัน โกราโซ (สเปน: Diego Pablo Forlán Corazzo) เกิดเมื่อวันที่ 19 พฤษภาคม ค.ศ. 1979 ที่กรุงมอนเตวิเดโอ เป็นอดีตนักฟุตบอลทีมชาติอุรุกวัย  เขาได้รับรางวัลลูกบอลทองคำ ในฟุตบอลโลก 2010 และยังได้รับถ้วยปีชีชีและรองเท้าทองคำยุโรป 2 ครั้ง
ฟอร์ลันเกิดมาในครอบครัวนักฟุตบอล ปาโบล พ่อของเขาเล่นให้กับทีมชาติอุรุกวัยในปี 1966 และ 1974 ส่วนฆวน การ์โลส โกราโซ ปู่ของเขาเล่นให้สโมสรอินเดเปนดิเอนเตของอาร์เจนตินา
ฟอร์ลันยังประสบความสำเร็จในการแข่งขันให้กับประเทศของเขา ทำประตูได้ 29 ครั้ง เขาทำ 1 ประตูในการแข่งขันฟุตบอลโลก 2002 ที่ญี่ปุ่นและเกาหลีใต้ และได้ 5 ประตูในการแข่งขันฟุตบอลโลก 2010 จนต่อมาเขาได้รับรางวัลลูกบอลทองคำ ที่มอบให้กับผู้เล่นยอดเยี่ยมที่สุดของฟุตบอลโลก 2010
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดิเอโก ฟอร์ลัน
เว็บไซต์ทางการ
ดิเอโก ฟอร์ลัน ที่เฟซบุ๊ก
ดิเอโก ฟอร์ลัน ที่เอกซ์ (ทวิตเตอร์)
"Fansite of Diego Forlan". คลังข้อมูลเก่าเก็บจากแหล่งเดิมเมื่อ 7 มกราคม 2012.
Atlético Madrid profile
BDFutbol profile
Transfermarkt profile
"2010 FIFA World Cup profile". คลังข้อมูลเก่าเก็บจากแหล่งเดิมเมื่อ 15 มิถุนายน 2013.
ดิเอโก ฟอร์ลัน – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ดิเอโก ฟอร์ลัน – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ก่อนหน้า |  | ดิเอโก ฟอร์ลัน |  | ถัดไป |
| --- | --- | --- | --- | --- |
| ซีเนดีน ซีดาน |  | บอลทองคำ  (ฟุตบอลโลก 2010) |  | ลิโอเนล เมสซิ |
| ด ค กรายชื่อนักกีฬาทีมชาติอุรุกวัย – ฟุตบอลโลก 2014 |
| --- | --- | --- |
|  1 มุสเลรา  2 ลูกาโน (c)  3 โกดิน  4 Fucile  5 การ์กาโน  6 Á. Pereira  7 Rodríguez  8 Hernández  9 ซัวเรซ  10 ฟอร์ลัน  11 เอสตัวนิ  12 Muñoz  13 Giménez  14 Lodeiro  15 เปเรซ  16 M. Pereira  17 Arévalo Ríos  18 รามิเรซ  19 โกอาเตส  20 González  21 กาบานิ  22 Cáceres  23 ซิลบา  ผู้ฝึกสอน: ตาบาเรซ  |  1 มุสเลรา  2 ลูกาโน (c)  3 โกดิน  4 Fucile  5 การ์กาโน  6 Á. Pereira  7 Rodríguez  8 Hernández  9 ซัวเรซ  10 ฟอร์ลัน  11 เอสตัวนิ  12 Muñoz  13 Giménez  14 Lodeiro  15 เปเรซ  16 M. Pereira  17 Arévalo Ríos  18 รามิเรซ  19 โกอาเตส  20 González  21 กาบานิ  22 Cáceres  23 ซิลบา  ผู้ฝึกสอน: ตาบาเรซ  |  |
| ด ค กบอลทองคำ · ฟุตบอลโลก |
| --- | --- |
 1982:  รอสซี  1986:  มาราโดนา  1990:  สกิลลาชี  1994:  โรมารีอู  1998:  โรนัลโด  2002:  คาห์น  2006:  ซีดาน  2010:  ฟอร์ลัน  2014:  เมสซิ  2018:  มอดริช  2022:  เมสซิ 
Golden Ball was first awarded in 1982, and previous winners are uncertain.
| ด ค กรองเท้าทองคำยุโรป |
| --- | --- |
L'Équipe award:  1967–68: เอวแซบียู  1968–69: Zhekov  1969–70: มึลเลอร์  1970–71: Skoblar  1971–72: มึลเลอร์  1972–73: เอวแซบียู  1973–74: Yazalde  1974–75: Georgescu  1975–76: Kaiafas  1976–77: Georgescu  1977–78: Krankl  1978–79: Kist  1979–80: Vandenbergh  1980–81: Slavkov  1981–82: Kieft  1982–83: Gomes  1983–84: รัช  1984–85: Gomes  1985–86: ฟัน บัสเติน  1986–87: Cămătaru / Polster  1987–88: Çolak  1988–89: Mateuț  1989–90: Sánchez & Stoichkov  1990–91: Pančev 
Unofficial:  1991–92: McCoist  1992–93: McCoist  1993–94: Taylor  1994–95: Avetisyan  1995–96: Endeladze 
ESM award:  1996–97: โรนัลโด  1997–98: Machlas  1998–99: Jardel  1999–2000: ฟิลลิปส์  2000–01: ลอช็อน  2001–02: Jardel  2002–03: Makaay  2003–04: อ็องรี  2004–05: อ็องรี & ฟอร์ลัน  2005–06: Toni  2006–07: ตอตตี  2007–08: เซ. โรนัลโด  2008–09: ฟอร์ลัน  2009–10: เมสซิ  2010–11: เซ. โรนัลโด  2011–12: เมสซิ  2012–13: เมสซิ  2013–14: เซ. โรนัลโด & ซัวเรซ  2014–15: เซ. โรนัลโด  2015–16: ซัวเรซ  2016–17: เมสซิ  2017–18: เมสซิ  2018–19: เมสซิ  2019–20: อิมโมบีเล  2020–21: แลวันดอฟสกี  2021–22: แลวันดอฟสกี  2022–23: โฮลัน  2023–24: เคน 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  สหรัฐ  ญี่ปุ่น 
ประชาชน:  อุรุกวัย
ฌูอัน ลาปอร์ตา

| ฌูอัน ลาปอร์ตา |
| --- | --- |
ลาปอร์ตาใน พ.ศ. 2554

ประธานสโมสรฟุตบอลบาร์เซโลนาคนที่ 38 และ 42
อยู่ในวาระ
เริ่มดำรงตำแหน่ง  7 มีนาคม พ.ศ. 2564
ก่อนหน้า: ฌูแซ็ป มาริอา บาร์ตูเม็ว การ์ลัส ตุสแก็ตส์ (ชั่วคราว)
ดำรงตำแหน่ง 15 มิถุนายน พ.ศ. 2546 – 30 มิถุนายน พ.ศ. 2553
ก่อนหน้า: ฌูอัน กัสปาร์ต อันริก เรย์นา (ชั่วคราว)
ถัดไป: ซันดรู รูเซ็ลย์
สมาชิกสภานิติบัญญัติกาตาลุญญา
ดำรงตำแหน่ง 29 พฤศจิกายน พ.ศ. 2553 – 17 ธันวาคม พ.ศ. 2555
เขตเลือกตั้ง: จังหวัดบาร์เซโลนา
 
ข้อมูลส่วนบุคคล
เกิด: ฌูอัน ลาปอร์ตา อัสตรุก 29 มิถุนายน พ.ศ. 2505 (62 ปี) บาร์เซโลนา กาตาลุญญา สเปน
เชื้อชาติ: สเปน
พรรคการเมือง: ประชาธิปไตยกาตาลา
คู่สมรส: กอนส์ตันซา เอเชบาร์ริอา
บุตร: ป็อล ลาปอร์ตา อี เอเชบาร์ริอา, กิลเย็ม ลาปอร์ตา อี เอเชบาร์ริอา, ฌูอัน ลาปอร์ตา อี เอเชบาร์ริอา
ศิษย์เก่า: มหาวิทยาลัยบาร์เซโลนา
วิชาชีพ: ทนายความ

ฌูอัน ลาปอร์ตา อี อัสตรุก (กาตาลา: Joan Laporta i Estruch; เกิดวันที่ 29 มิถุนายน พ.ศ. 2505) เป็นทนายความและนักการเมืองชาวสเปน และเป็นประธานคนปัจจุบันของสโมสรฟุตบอลบาร์เซโลนา
ลาปอร์ตาเป็นทนายความโดยมีบริษัทเป็นของตัวเอง ในระหว่างที่เขาดำรงตำแหน่งประธานสโมสรบาร์เซโลนาในสมัยแรก (พ.ศ. 2546–2553) สโมสรสร้างสถิติใหม่ด้วยการชนะการแข่งขัน 6 รางวัลในช่วงเวลา 12 เดือน (พ.ศ. 2552) จากนั้นเขาได้รับเลือกตั้งเป็นสมาชิกสภานิติบัญญัติกาตาลุญญาระหว่าง พ.ศ. 2553–2555 และได้รับเลือกตั้งเป็นประธานสโมสรบาร์เซโลนาเป็นสมัยที่สองใน พ.ศ. 2564
ชาตรามือ

| --- | --- |
ร้านชาตรามือ สาขาเยาวราช
ประเภท: ผู้ผลิตและจำหน่ายชา
อุตสาหกรรม: เครื่องดื่ม
ก่อตั้ง: พ.ศ. 2488
ผู้ก่อตั้ง: ซาแปะ (คุณลุงของนายดิฐพงศ์ เรืองฤทธิเดช)
พื้นที่ให้บริการ: ไทย   กัมพูชา  เกาหลีใต้   พม่า  จีน ฮ่องกง สิงคโปร์ มาเลเซีย บรูไน เวียดนาม สหรัฐ
บุคลากรหลัก: พราวนรินทร์ เรืองฤทธิเดช   เศรษฐิกิจ เรืองฤทธิเดช
ผลิตภัณฑ์: ชาบรรจุกระป๋อง ชาพร้อมดื่ม ไอศกรีม
รายได้: 366 ล้านบาท (พ.ศ. 2559)
เว็บไซต์: https://www.cha-thai.com/
ชาตรามือ เป็นผลิตภัณฑ์ชาไทย ของบริษัท สยาม เอฟ บี โปรดักส์ จำกัด สินค้าภายใต้แบรนด์ชาตรามือมีทั้ง ชาแดง ชาเขียว ชาอูหลง ชากุหลาบ ฯลฯ และยังเปิดร้านจำหน่ายในชื่อร้าน ชาตรามือ